Ghardaïan maakunta

Ghardaïan maakunta eli wilaya on hallintoalue Algerian Saharan pohjoisosassa. Sen hallinnollinen keskus on Ghardaïan kaupunki. Maakunnan pinta-ala on 86 560 neliökilometriä. Asukkaita on 363 600 henkeä (vuonna 2008).

Ghardaïan maakunta rajoittuu pohjoisessa Laghouatin ja Djelfan, idässä Ouarglan, etelässä Tamanrassetin sekä lännessä Adrarin ja El Bayadhin maakuntiin. Alueeseen kuuluu Itäisen Ison Ergin hiekka-aavikko, hamadoiksi kutsuttuja kivitasankoja ja M’zabin laakso. Ilmasto on hyvin kuuma ja kuiva.

Maakunnan läpi kulkee etelään johtava valtatie N1. Ghardaïassa ja El Meniaassa on lentokentät. Maatalous tuottaa taateleita, vihanneksia ja lihaa. Bounoura ja El Guerrara ovat huomattavia teollisuuskeskuksia. Seudulla toimii myös kaivosteollisuutta.

Koulutusjärjestelmä käsittää 173 alakoulua, 53 keskikoulua ja lyseota, 18 ammattioppilaitosta, ammattikorkeakoulun ja kaksi korkeakoulua. Terveyspalveluihin kuuluu neljä sairaalaa, viisi poliklinikkaa ja 14 terveysasemaa.

Matkailupotentiaali perustuu seudun rikkaaseen kulttuuriperintöön ja kuumiin lähteisiin. M’zabin laakso on Unescon maailmanperintökohde. Maakunnassa on 23 hotellia ja Zelfanassa kaksi kylpylää.

Piirikunnat ja kunnat 

Maakunta jakautuu hallinnollisesti yhdeksään piirikuntaan eli daïraan, joihin kuuluu yhteensä 13 kuntaa:

 Berrianen piirikunta
 Berriane
 Bounouran piirikunta
 Bounoura
 El Atteuf
 Dhayet Bendhaouan piirikunta
 Dhayet Bendhaoua
 El Guerraran piirikunta
 El Guerrara
 El Meniaan piirikunta
 El Meniaa
 Hassi Gara
 Ghardaïan piirikunta
 Ghardaïa
 Mansouran piirikunta
 Hassi Fehal
 Mansoura
 Metlilin piirikunta
 Metlili
 Sebseb
 Zelfanan piirikunta
 Zelfana

Lähteet

Aiheesta muualla

 Ghardaïan maakunnan sivusto  , 

Algerian maakunnat